dwar il-Green Paper dwar ir-Reviżjoni ta' l-Acquis tal-Konsumatur Kumitat għas-Suq Intern u l-Ħarsien tal-Konsumatur OPINJONI tal-Kumitat ghall-Affarijiet Ekonomici u Monetarji ………….17 MOZZJONI GHAL RIŻOLUZZJONI TAL-PARLAMENT EWROPEW dwar il-Green Paper dwar ir-Reviżjoni ta' l-Acquis tal-Konsumatur Il-Parlament Ewropew, – wara li kkunsidra l-Green Paper dwar ir-reviżjoni ta' l-Acquis tal-Konsumatur ( COM(2006)0744 ) u l-Kompendju tad-dritt Komunitarju tal-konsum - analiżi komparattiva – wara li kkunsidra l-leġiżlazzjoni Komunitarja fis-seħħ fil-qasam tal-ħarsien tal-konsumatur, tal-kummerċ elettroniku u ta' l-iżvilupp tas-soċjetà ta' l-informazzjoni, – wara li kkunsidra r-riżoluzzjoni tiegħu tat-23 ta' Marzu 2006 dwar il-Liġi Ewropea tal-Kuntratti u r-Reviżjoni ta' l-acquis: id-direzzjoni li trid tittieħed ĠU C 292 E, 1.12.2006, p. 109. , ir-riżoluzzjoni tal-Parlament tas-7 ta' Settembru 2006 dwar il-Liġi Ewropea dwar il-Kuntratti ĠU C 305 E, 14.12.2006, p. 247. , kif ukoll ir-riżoluzzjoni tiegħu tal-21 ta' Ġunju 2007 dwar il-kunfidenza tal-konsumatur fl-ambjent diġitali Testi Adottati ta' din id-data, P6_TA-PROV(2007)0287 . , – wara li kkunsidra l-awdizzjoni pubblika dwar ir-reviżjoni ta' l-acquis communautaire fil-qasam tal-ħarsien tal-konsumatur Ewropew li saret fil-Parlament Ewropew fl-10 ta' April 2007, - wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għas-Suq Intern u l-Ħarsien tal-Konsumatur u l-opinjonijiet tal-Kumitat għall-Affarijiet Ekonomiċi u Monetarji kif ukoll tal-Kumitat għall-Affarijiet Legali ( A6-0281/2007 ), A. billi 48% tal-bejjiegħa bl-imnut huma lesti li jwettqu tranżazzjonijiet transkonfinali, imma 29% biss minnhom jagħmlu dan fir-realtà; billi wkoll 43% tal-bejjiegħa bl-imnut iqisu li l-bejgħ transkonfinali tagħhom jiżdied kieku d-dispożizzjonijiet legiżlattivi li jirregolaw it-tranżazzjonijiet mal-konsumaturi kienu l-istess fl-Ewropa kollha L-attitudni ta' l-intrapriżi fir-rigward tal-bejgħ transkonfinali u l-ħarsien tal-konsumatur, Ewrobarometru, Diċembru 2006. , B. billi nofs l-Ewropej (50%) jafdaw inqas ix-xiri transkonfinali milli x-xiri domestiku; billi aktar minn żewġ terzi (71 %) jaħsbu li huwa iktar diffiċli li jiġu solvuti ċerti problemi marbuta max-xiri transkonfinali, bħalma huma ilmenti, li merkanzija tintbagħat lura, ir-roħs tal-prezzijiet jew il-garanziji Il-ħarsien tal-konsumatur fis-suq intern, Ewrobarometru, Settembru ta' 2006. ; C. billi l-objettiv prinċipali ta' din ir-reviżjoni huwa li jinħoloq suq intern veru għall-konsumaturi, filwaqt li jiġi żgurat bilanċ bejn livell ogħla ta' protezzjoni għall-konsumaturi u l-kompetittività ta' l-intrapriżi; D. billi 90% ta' l-intrapriżi fl-Ewropa huma intrapriżi żgħar ħafna li, min-natura tagħhom, jistabbilixxu relazzjoni diretta u ta' fiduċja mal-konsumatur, ġeneralment f'dimensjoni qawwija ta' prossimità, u billi dawn l-elementi speċifiċi għandhom jitqiesu fil-qafas tar-reviżjoni ta' l-acquis communautaire fil-qasam tal-ħarsien tal-konsumatur, E. billi l-istrateġija mmirata lejn armonizzazzjoni minima ma tippermettix li jintlaħaq l-objettiv ta' l-armonizzazzjoni u billi, f'għoxrin sena ta' evoluzzjoni tad-dritt tal-konsumaturi, din ma setgħetx toħloq suq intern integrat fis-settur tal-kummerċ ta' l-imnut li jibbenefikaw minnu ċ-ċittadini, F. billi wieħed iqis il-bżonn li jiġu ssimplifikati u jsiru koerenti t-tmien direttivi Direttiva tal-Kunsill 85/577/KEE ta' l-20 ta' Diċembru 1985 biex tħares lill-konsumatur rigward kuntratti nnegozjati barra mill-lok tan-negozju (ĠU L 372, 31.12.1985, p.31). Direttiva tal-Kunsill 90/314/KEE tat-13 ta' Ġunju 1990 dwar pakketti ta' vjaġġar, pakketti ta' vakanzi u pakketti ta' ġiti (ĠU l 158, 23.6.1990, p.59). Direttiva tal-Kunsill 93/13/KEE tal-5 ta' April 1993 dwar termini inġusti fil-kuntratti tal-konsumaturi (ĠU L 95, 21.4 193, p.29). Direttiva 94/47/KE tal-Parlament Ewropew u tal-Kunsill tas-26 ta' Ottubru 1994 dwar il-protezzjoni tax-xerrejja f'rispett ta' ċerti aspetti ta' kuntratti relatati max-xiri tad-dritt li jintużaw proprjetajiet immobbli fuq bażi ta' timeshare (ĠU L 280, 29.10.1994, p. Direttiva 97/7/KE tal-Parlament Ewropew u tal-Kunsill ta' l-20 ta' Mejju 1997 dwar il-protezzjoni tal-konsumaturi f'rispett għal kuntratti mill-bogħod (ĠU L 144, l-4.6.1997, p. Direttiva 98/6/KE tal-Parlament Ewropew u tal-Kunsill tas-16 ta' Frar 1998 dwar il-protezzjoni tal-konsumatur fl-indikazzjoni tal-prezzijiet ta' prodotti offruti lill-konsumaturi (ĠU L 80, 18.3.1998, p. Direttiva 98/27/KE tal-Parlament Ewropew u tal-Kunsill ta' l-19 ta' Mejju 1998 dwar il-protezzjoni tal-konsumaturi f'rispett għal kuntratti mill-bogħod (ĠU L 166, 11.6.1998, p. Direttiva 1999/44/KE tal-Parlament Ewropew u tal-Kunsill tal-25 ta' Mejju 1999 dwar ċerti aspetti tal-bejgħ ta' oġġetti tal-konsum u garanziji assoċjati magħhom (ĠU L 171, 7.7.1999, p.12). dwar il-protezzjoni tal-konsumatur msemmija fil-green paper, sabiex ikun evitat it-tfarrik u sabiex tkun żgurata l-modernizzazzjoni tal-leġiżlazzjoni Komunitarja dwar il-konsumaturi, G. billi, għall-benefiċċju ta' l-493 miljun ċittadin konsumatur tal-Komunità, hu determinat li joħloq is-suq intern Ewropew tal-kummerċ bl-imnut u li jneħħi r-restrizzjonijiet għall-kompetizzjoni li jeżistu fil-liġi dwar il-kuntratti u l-kummerċ, H. billi, sabiex tissaħħaħ il-fiduċja ta' l-Ewropej fis-suq intern, jeħtieġ li tingħata aktar sigurtà legali, kemm lill-konsumaturi kif ukoll lill-operaturi ekonomiċi, kif ukoll li tkun żgurata l-applikazzjoni effettiva tal-leġiżlazzjoni fis-seħħ; I. billi r-reviżjoni, li tikkonċerna l-liġi tal-kuntratti ta' konsum, għandha tieħu bħala bażi l-ħidmiet attwali dwar il-liġi kuntrattwali u l-ħolqien ta' qafas komuni ta' referenza għal-liġi Ewropea tal-kuntratti (CCR), u tintegra ruħha fiha b'mod koerenti, Jilqa' b'sodisfazzjon il-Green Paper tal-Kummissjoni dwar ir-Reviżjoni ta' l-Acquis tal-Konsumatur, b'mod partikulari l-għan iddikjarat ta' l-immodernizzar, is-simplifikar u t-titjib tal-qafas regolatorju għall-professjonisti u l-persuni privati, u b'hekk tiffaċilita l-iskambju transkonfinali u ssaħħaħ il-fiduċja tal-konsumaturi; Il-KAMP TA' APPLIKAZZJONI tar-reviżjoni ta' l-acquis Jirrakkomanda li l-kamp tar-reviżjoni jkun iċċentrat fuq il-fatt li t-tmien direttivi dwar il-ħarsien tal-konsumatur imsemmija fil-green paper isiru attwalizzati u koerenti; jitlob lill-Kummissjoni biex tippreżenta lill-Parlament u lill-Kunsill rapport dwar l-implimentazzjoni tad-Direttiva 2000/31/KE tal-Parlament Ewropew u tal-Kunsill tat-8 ta' Ġunju 2000 dwar ċerti aspetti legali tas-servizzi mis-soċjetà ta' l-informazzjoni, partikolarment il-kummerċ elettroniku, fis-suq intern ("Direttiva dwar il-kummerċ elettroniku"), rapport li jinkludi l-kwistjonijiet li jaffettwaw il-fiduċja tal-konsumaturi; Jemmen li huwa essenzjali għal-leġiżlatur Komunitarju li jara li jelimina kwalunkwe inkoerenza bejn id-direttivi differenti dwar il-ħarsien tal-konsumatur li qed jiġu reveduti; Iqis li hu essenzjali li jkun hemm viżjoni ġenerali ċara tal-mod kif id-diversi oqfsa legali u regolatorji li jaffettwaw l-attivitajiet li joħorġu mil-liġi tal-konsumaturi u mil-liġi kummerċjali huma kompatibbli u jinteraġixxu, b'mod speċjali f'dak li jikkonċerna r-relazzjoni bejn kwalunkwe strument maħruġ mir-reviżjoni, dawk applikabbli għall-kunflitti tal-liġijiet (Ruma I u Ruma II) u dawk li huma bbażati fuq il-prinċipju tal-pajjiż ta' oriġini (pereżempju, id-Direttiva dwar il-kummerċ elettroniku); L-ISTRATEĠIJA leġiżlattivA ĠENERALI L-għażla ta' l-istrateġija mħallta Jesprimi l-preferenza tiegħu għall-adozzjoni ta' strateġija mħallta jew ikkombinata, jiġifieri strument orizzontali li jkollu l-għan prijoritarju li jagħmel il-leġiżlazzjoni eżistenti koerenti u li jippermetti li jimla l-vojt billi jiġbor flimkien, b'mod konstanti, il-kwistjonijiet komuni għad-direttivi kollha; iqis li l-kwistjonijiet speċifiċi li ma jidħlux fil-kamp ta' applikazzjoni ta' l-istrument orizzontali għandhom ikomplu jiġu elaborati separatament minn kull waħda mid-direttivi settorjali; Iqis li l-istrument orizzontali għandu jkun suġġett għal eżami mill-ġdid regolari kif ukoll għal evalwazzjoni ta' l-effikaċità tiegħu u ta' l-impatt tiegħu, bl-għan li jkun hemm reviżjoni jekk ikun hemm bżonn; Hu kontra l-fatt li r-reviżjoni ta' l-acquis communautaire tkun użata biex tkabbar il-kontenut leġiżlattiv tad-direttivi settorjali eżistenti jew biex jiġu introdotti direttivi supplimentari; Il-kamp ta' applikazzjoni ta' l-istrument orizzontali Iqis li l-istrument orizzontali għandu japplika bl-aktar mod wiesa' għall-kuntratti kollha konklużi mal-konsumaturi, kemm jekk dawn ikunu għal tranżazzjonijiet nazzjonali kif ukoll dawk transnazzjonali, sabiex tiġi evitata l-introduzzjoni ta' element ġdid ta' kumplessità, bl-impożizzjoni fuq il-konsumatur ta' reġimi legali differenti skond in-natura tat-tranżazzjoni; Il-grad ta' l-armonizzazzjoni Ifakkar li l-armonizzazzjoni m'għandhiex twassal għal tnaqqis fil-livell ta' ħarsien tal-konsumatur li diġà nkiseb permezz ta' ċerti dispożizzjonijiet nazzjonali, imma li din għandha twassal għal livell ta' ħarsien tal-konsumatur komparabbli fl-Istati Membri kollha; Jilqa' b'sodisfazzjon il-proposta tal-Kummissjoni għal strument orizzontali u jirrikonoxxi l-vantaġġi li tista' tippreżenta dik li xi wħud qed isejħu direttiva fundamentali dwar id-drittijiet tal-konsumatur; jissuġġerixxi li, għall-istrument orrizontali, mal-kwistjonijiet transversali, wieħed jibda mill-prinċipju ta' l-armonizzazzjoni massima mmirata, ħaġa li għandha tiffavorixxi l-koerenza tal-kunċetti u s-suppressjoni tal-vojt u l-inadegwezza; Jissuġġerixxi li l-għodod settorjali li huma suġġetti għal din ir-reviżjoni jkunu msejsa fuq il-prinċipju ta' l-armonizzazzjoni minima, ikkombinata mal-prinċipju tar-rikonoxximent reċiproku f'dak li jikkonċerna l-qasam ikkoordinat; jinnota, madanakollu, li dan ma jeskludix armonizzazzjoni massima mmirata fejn din tkun meħtieġa fl-interess tal-konsumatur u f'dak tal-professjonisti; Ifakkar li, fl-istat attwali tal-dritt, f'dak li jikkonċerna l-qasam mhux koordinat, il-liġi applikabbli tiġi determinata mir-regoli tal-liġi internazzjonali privata, b'mod partikulari mill-Konvenzjoni ta' Ruma tad-19 ta' Ġunju 1980 dwar il-liġi applikabbli għall-obbligi kuntrattwali, hekk imsejħa Ruma I; f'dan ir-rigward, waqt id-diskussjonijiet kurrenti, hu importanti li jkun żgurat li jiġu evitati diverġenzi bejn din il-Konvenzjoni u l-atti ġuridiċi Komunitarji speċifiċi; Jissuġġerixxi li fl-għodod settorjali tiddaħħal klawsola dwar is-suq intern li tippermetti lill-konsumatur li jibbenefika bis-sħiħ mis-suq intern; kontenut ta' l-istrument orrizontali u reazzjonijiet għall-green paper Jinnota li l-paragrafi 4 u 5 ta' l-Anness I tal-Green Paper jinkludu lista ddettaljata ta' kwistjonijiet legali kuntrattwali dwar il-kuntratti konklużi mal-konsumaturi u li wħud minn dawn il-kwistjonijiet diġà ġew trattati fil-qafas tal-ħidmiet tas-CCR; jinnota li ħafna minnhom għandhom natura b'mod eminenti "politika" u li, allura, jekk regola ġenerali għandha tiġi integrata f'istrument armonizzat fil-livell Komunitarju, se jkun hemm bżonn li wieħed jipproċedi għal dibattitu kbir u għal eżami fil-fond, inkluż fil-livell pubbliku; 15. hu favur l-inklużjoni ta' strument orrizontali ta' ċerti kwistjonijiet orrizontali, applikabbli għall-kuntratti kollha tal-konsum, peress li dawn jiffavorixxu, pereżempju, il-koerenza tad-definizzjonijiet komuni, tad-dispożizzjonijiet ġenerali dwar l-eżiġenzi fil-qasam ta' l-informazzjoni u l-elaborazzjoni tat-tħaddim tad-dritt għall-irtirar; Definizzjonijiet ta' konsumatur u ta' professjonist Iqis li d-definizzjonijiet ta' "konsumatur" u ta' "professjonist" la huma konsistenti fil-leġiżlazzjoni Komunitarja u lanqas fil-leġiżlazzjoni nazzjonali, u li l-kjarifika ta' dawn il-kunċetti fl-istrument orizzontali hija essenzjali , ġaladarba dawn jiddeterminaw il-kamp ta' applikazzjoni tal-liġi tal-konsum; Iqis li huwa essenzjali li d-definizzjoni ta' "konsumatur" tkun kwalunkwe persuna fiżika li topera għal skopijiet li ma jidħlux fil-qafas ta' l-attività professjonali tagħha; iqis ukoll meħtieġ li "professjonist" jiġi definit bħala kwalunkwe persuna li topera fil-qafas ta' l-attività professjonali tagħha; Jipproponi, barra minn dan, li d-definizzjonijiet supplimentari, bħal dawk għal "forom bil-miktub" u "appoġġi sostenibbli tad-data", ikunu inklużi fl-istrument orrizontali; Klawsola ġenerali ta' bona fide u lealtà Hu kontra d-dħul ta' klawsola ġenerali ta' bona fide u lealtà applikabbli għall-kuntratti ta' konsum fl-istrument orrizontali; Il-klawsoli abbużivi Kamp ta' applikazzjoni Ma jqisx xieraq li jiġu applikati r-regoli dwar il-klawsoli abbużivi għal klawsoli li jkunu suġġetti għal innegozjar individwali, sabiex ikun evitat li l-libertà kuntrattwali tal-partijiet kontraenti tkun ristretta; Lista ta' klawsoli Iqis li, sabiex tissaħħaħ il-fiduċja tal-konsumaturi fis-suq intern, ikun jaqbel li jitwaqqfu arranġamenti li joffru aktar protezzjoni, filwaqt li jinżamm marġini ta' flessibilità; jitlob lill-Kummissjoni biex teżamina iktar fil-fond l-użu ta' formula li tikkombina lista sewda ta' klawsoli pprojbiti u lista griża ta' klawsoli meqjusin abbużivi u klawsoli oħra li l-konsumatur ikun jista' juri li huma ta' natura abbużiva permezz ta' proċeduri legali, fuq il-bażi ta' kriterji armonizzati u stabbiliti minn qabel; L-ambitu ta' l-evalwazzjoni ta' natura abbużiva Jirrifjuta l-idea li l-evalwazzjoni tan-natura abbużiva tiġi estiża għall-klawsoli essenzjali kollha tal-kuntratt, inklużi dawk dwar is-suġġett prinċipali u l-istima tal-prezz, b'kunsiderazzjoni tal-prinċipju tal-libertà kuntrattwali; Effetti kuntrattwali tan-nuqqas ta' komunikazzjoni ta' informazzjoni Iqis li, f'dan l-istadju, huwa kumpless li tiġi determinata regolamentazzjoni ġenerali dwar l-effetti kuntrattwali tan-nuqqas ta' komunikazzjoni ta' informazzjoni li tikkunsidra l-karatteristiċi ta' kull kuntratt; Id-dritt għall-irtirar It-tul u l-modalità tal-kalkolu tal-perjodu għall-irtirar Jenfasizza l-ħtieġa li għandu jkun hemm modalità waħda għall-kalkolu tal-bidu tal-perjodu u għall-kalkolu tal-perjodu, billi tingħata preferenza lill-mod ta' kalkolu skond il-ġranet kalendarji, sabiex tissaħħaħ is-sigurtà legali tat-tranżazzjonijiet; Iqis li t-tul tal-perjodi għandu jkun armonizzat, meta dan ikun iġġustifikat b'mod objettiv; Modalitajiet għall-eżerċitar tad-dritt għall-irtirar Jissottolinja li l-fiduċja tal-konsumatur fis-suq intern tissaħħaħ jekk l-istrument orizzontali jipprevedi li l-konsumatur ikun jista' jirtira mill-kuntratt; iqis li l-modalitajiet għall-irtirat għandhom ikunu armonizzati sabiex tittejjeb is-sigurtà legali, kemm għall-konsumaturi kif ukoll għall-operaturi ekonomiċi; iqis ukoll li l-istrument orizzontali għandu jiddikjara li l-konsumaturi m'għandhomx iġarrbu spejjeż oħra għajr l-ispejjeż diretti biex jintbagħtu lura il-merkanzija; Hu ta' l-opinjoni li, fil-qafas ta' strument orrizontali, l-Istati Membri jistgħu, fil-livell nazzjonali, jipprovdu għal eċċezzjonijiet mid-dritt għall-irtirar, jekk il-kuntratt ikun sar taħt il-forma ta' att pubbliku; Iqis li l-introduzzjoni ta' "mudell standard ta' irtirar" bil-lingwi kollha Komunitarji jissimplifika l-proċeduri, inaqqas l-ispejjeż u jsaħħaħ it-trasparenza u l-fiduċja tal-konsumaturi; L-introduzzjoni ta' rimedji kuntrattwali ġenerali Huwa tal-fehma li l-introduzzjoni ta' rimedji kuntrattwali ġenerali tmur lilhinn mill-iskop ta' din ir-reviżjoni għaliex dan il-kunċett jaqa' taħt il-liġi tal-kuntratti fis-seħħ f'kull wieħed mill-Istati Membri; Ifakkar fid-dibattitu dwar ir-rimedji kollettivi ("collective redress") u jemmen li dawn jixirqilhom aktar riflessjoni, minkejja id-differenzi nazzjonali bejn ir-regoli ta' kondotta; Regoli speċifiċi rigward il-bejgħ ta' oġġetti ta' konsum Tipi ta' kuntratti li għandhom jiġu koperti Iqis li hu xieraq li jiġu eżaminati l-kwistjonijiet dwar il-ħarsien tal-konsumaturi meta dawn jikkonkludu kuntratti dwar il-forniment ta' kontenut diġitali, b'kunsiderazzjoni tal-livell ta' ħarsien garantit mid-Direttiva 1999/44/KE dwar ċerti aspetti tal-bejgħ u tal-garanziji ta' l-oġġetti ta' konsum; jitlob lill-Kummissjoni biex tanalizza din il-kwistjoni fil-fond bl-għan li tiddetermina jekk hux xieraq li tipproponi regolamentazzjoni speċifika jew li testendi r-regoli msemmija fid-direttiva msemmija għal dan it-tip ta' kuntratt; Oġġetti użata mibjugħa f'irkanti pubbliċi Jipproponi li din il-kwistjoni ma taqax taħt il-kamp ta' applikazzjoni ta' l-istrument orizzontali u li tinżamm il-possibilità f'idejn l-Istati Membri biex jipprevedu li l-kunċett ta' oġġetti għall-konsum ma jinkludix oġġetti użati mibjugħa f'irkanti pubbliċi; jirrakkomanda, madanakollu, li jiġu adottati regoli speċifiċi għall-irkanti online; Definizzjoni tal-kunċett ta' twassil għad-destinazzjoni u r-regolamentazzjoni tat-trasferiment tar-riskju Iqis li l-kunċett ta' twassil għad-destinazzjoni u r-regolamentazzjoni tat-trasferiment tar-riskju huma marbuta b'mod strett; jipproponi, allura, li fl-istrument orrizontali tiddaħħal definizzjoni komuni tal-kunċett ta' twassil għad-destinazzjoni, li fiha l-prijorità bażikament għandha tingħata lil ftehima kuntrattwali; Il-konformità ta' l-oġġetti Iqis li l-istrument orizzontali jista' jtawwal għalxejn it-tul tal-garanzija legali tat-tul tal-perjodu ta' l-immobilizzazzjoni ta' l-oġġett minħabba tiswija; Jissottolinja, madanakollu, li l-istrument orizzontali m'għandux jinkludi regoli speċifiċi għal oġġetti użata, sabiex jiġu rrispettati r-regoli adottati mill-Istati Membri skond l-użanzi legali tagħhom stess; L-obbligu tal-provi Jipproponi li jinżamm il-prinċipju ta' preżunzjoni konfutabbli fil-forma attwali tagħha; L-ordni li fihom jistgħu jintalbu l-modi ta' rimedju Iqis li l-istrument orizzontali jista' japplika sistema ta' rimedju fil-każ ta' twettiq ħażin tas-servizz, ta' kanċellazzjoni tal-kuntratt ta' bejgħ li jkun riżervat għall-każi ta' nuqqas ta' twettiq sħiħ tal-kuntratt jew għall-ksur partikolarment serju tal-kuntratt; Notifika tan-nuqqas ta' konformità Iqis li jkun xieraq li l-istrument orizzontali jelimina d-differenzi eżistenti fil-qasam tan-notifika tan-nuqqas ta' konformità li attwalment huma sors ta' konfużjoni; Involviment dirett tar-risponsabbiltà tal-produttur f'każ ta' nuqqas ta' konformità Iqis li mhux relevanti li tiġi inkluża r-responsabilità diretta tal-produtturi minħabba n-nuqqas ta' konformità; Garanziji kummerċjali Jissottolinja li l-kwistjonijiet kollha rigward il-garanzija kummerċjali (kontenut, trasferiment, limitazzjoni) ma jaqgħux taħt qafas ġuridiku imma taħt il-prinċipju tal-libertà kuntrattwali; iqis, għalhekk, li dawn il-kwistjonijiet m'għandhomx jagħmlu parti mill-istrument orizzontali; Il-Green Paper u l-liġi Ewropea tal-kuntratti 41. jissottolinja li r-reviżjoni, li tikkonċerna l-kuntratti mal-konsumaturi, għandha tiġi integrata b'mod koerenti fil-ħidmiet li jsiru dwar il-liġi tal-kuntratti b'mod ġenerali, fil-proċess ta' l-istabbiliment ta' CCR; jissottolinja, konsegwentament, li r-reviżjoni u l-ħidmiet marbuta mas-CCR għandhom jiżvolġu ruħhom b'mod kumplimentari, filwaqt li jkun rikonoxxut li din il-kwistjoni ta' koerenza ma tkun tista' la tinvolvi u lanqas iddewwem il-proċess ta' reviżjoni; L-applikazzjoni effettiva tal-liġi tal-konsum Jenfasizza l-ħtieġa li tiġi żgurata l-effikaċità tal-liġi tal-konsum, sabiex tissaħħaħ il-fiduċja tal-konsumaturi fis-suq intern; Iħeġġeġ lill-Kummissjoni biex ittejjeb l-istrumenti eżistenti għall-ħarsien tal-konsumatur u għall-informazzjoni effikaċji għalihom, inkluż billi tiżgura li jkun hemm applikazzjoni tajba tar-regoli fis-seħħ u li dawn jiġu osservati; Jitlob b'insistenza lill-Kummissjoni biex tevalwa bir-reqqa l-impatt tal-miżuri proposti fil-kuntest tar-reviżjoni biex ikun żgurat li dawn itejbu l-fiduċja tal-konsumatur mingħajr ma jimponu spejjeż supplimentari fuq l-intrapriżi, b'mod partikulari l-intrapriżi żgħar u ta' daqs medju, u li dawn jikkontribwixxu għat-twettiq tas-suq intern; Jitlob b'insistenza lill-Kummissjoni biex tiżgura li jkun hemm koordinazzjoni interna ta' l-azzjoni tagħha u biex tagħti privileġġ lill-iżvilupp koerenti tal-leġiżlazzjoni settorjali; Jissuġġerixxi l-applikazzjoni rigoruża tal-prinċipju ta' "leġiżlar aħjar"; Jitlob lill-Istati Membri biex isaħħu l-kooperazzjoni bejn l-awtoritajiet nazzjonali tagħhom li huma responsabbli mill-applikazzjoni tal-liġi tal-konsum, kif ukoll biex jiffaċilitaw ir-rimedji legali jew extra-legali tagħhom filwaqt li jippermettu li l-konsumaturi jinfurzaw id-drittijiet tagħhom fil-livell Ewropew; Jitlob lill-Istati Membri biex jassumu r-responsabilità tagħhom f'dak li jikkonċerna t-twettiq tas-suq intern ta' l-oġġetti u tas-servizzi u biex iżommu lura milli jirregolaw iżżejjed, fil-livell Ewropew, fil-qasam tal-konsum; Jitlob lill-Istati Membri biex, għall-kuntrarju, jadottaw strateġija koerenti bl-għan li tinħoloq armonizzazzjoni mmirata ta' din il-leġiżlazzjoni, flimkien ma' klawsola dwar is-suq intern li ssaħħaħ il-fiduċja tal-konsumatur fir-rigward ta' l-iffunzjonar ta' dan is-suq; Jappoġġja l-inizjattivi, kurrenti jew pjanati, tal-Kummissjoni għall-edukazzjoni tal-konsumaturi; iqis li jista' jsir ħafna aktar, permezz ta' kooperazzjoni bejn l-organiżmi pubbliċi u s-settur professjonali bl-għan li tiġi promossa edukazzjoni finanzjarja ta' kwalità, filwaqt li b'hekk jissaħħu l-litteriżmu finanzjarju, il-kwalità tal-prodotti u l-leġittimità tas-settur fit-totalità tiegħu; jilqa' b'sodisfazzjon l-istudju kkummissjonat dwar is-sistemi ta' promozzjoni tal-litteriżmu finanzjarju fl-Unjoni Ewropea u li r-riżultati tiegħu għandhom ikunu disponibbli għall-aħħar ta' l-2007; Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni kif ukoll lill-gvernijiet u lill-parlamenti ta' l-Istati Membri. I. Il-Kuntest tal-kwistjoni Il-Green Paper tal-Kummissjoni dwar ir-reviżjoni ta' l-acquis communautaire rigward il-protezzjoni tal-konsumatur tidħol fil-qafas ta' impenji meħuda mill-inizjattiva għal "leġiżlar aħjar" billi jiġi simplifikat u supplimentat il-qafas regolamentarju eżistenti sabiex tasal biex titwettaq implimentazzjoni reali ta' suq intern għall-konsumaturi. Il-Green Paper tinsab fil-qalba ta' xogħlijiet vasti mnedija favur il-konsumatur. F'dan ir-rigward ir-rapporteur taqbel ma' l-ideal li dan jesprimi: li jkun kapaċi jgħid liċ-ċittadini Ewropej fi tmiem l-eżerċiżżju li, "tkunu fejn tkunu fl-UE, is-sitwazzjoni ma tinbidilx u d-drittijiet essenzjali tagħkom jibqgħu l-istess". Ir-reviżjoni ta' l-acquis communautaire rigward il-protezzjoni tal-konsumatur u x-xogħol li sar fuq il-liġi Ewropea tal-kuntratti għandhom rabta diretta. Dan l-isforz jintroduċi element ta' kumplessità fl-ezerċizzju tal-Green Paper imma ma jiġġustifikax madankollu il-posponiment tar-reviżjoni minħabba skadenzi li mhumiex preċiżi għat-tfassil tal-liġi tal-kuntratti Ewropea. Madankollu, wieħed jeħtieġ iżomm f'moħħu li ċerti kunċetti jaqgħu fl-ambitu tal-liġi ġenerali tal-kuntratti (ir-rieda tajba, ir-rimedju, eċċ.) Għadd ta' premessi magħmula mill-Kummissjoni ma jistgħux jiġu miċħudin u anki waħedhom jiġġustifikaw il-ħtieġa li ssir reviżjoni. L-iżvilupp rapidu tas-suq, b'mod partikulari flimkien mal-modi ġodda ta' transazzjonijiet kummerċjali li sar hawn, bħalma huwa dak tal-kummerċ elettroniku, jagħmlu l-leġiżlazzjoni eżistenti parzjalment skaduta. Rigward dan il-Green Paper fiha ċerta inkonsistenza li huwa importanti li tiġi enfasizzata. Filfatt, din teskludi "kummerċ elettroniku" mill-ambitu tar-reviżjoni tad-Direttiva. Ir-rapporteur tipproponi li dan it-test jiġi inkluż, u tipproponi li jidħlu wkoll direttivi dwar marketing ta' servizzi finanzjarji li ma jsirux fuq il-post (distance marketing), dwar il-kreditu tal-konsumatur u dwar prattiki kummerċjali mhux leali għaliex dawn jagħmlu parti mill-programm Ewropew għall-protezzjoni tal-konsumatur. Barra minn hekk, minħabba l-marġini ta' flessibilità fl-implimentazzjoni li tħalla lill-Istati Membri, it-tifrik tar-regolamentazzjoni toħloq xi inkonsistenzi u diverġenzi rigward drittijiet u dmirijiet tal-partijiet involuti fit-tranżazzjoni kummerċjali. Huwa għalhekk indispensabbli li jkun hemm modernizzazzjoni tal-korp leġiżlattiv sabiex jingħata kontribut għall-iżvilupp tas-suq intern billi tingħata ċertezza legali akbar lill-konsumaturi kif ukoll lill-operaturi ekonomiċi. Minkejja dan, xorta tibqa' l-problema maġġuri ta' l-applikazzjoni effettiva tal-liġi tal-konsumatur li l-Green Paper tibqa' ma tindirizzahiex. L-aħjar mod biex terġa' tinkiseb il-fiduċja tal-konsumaturi u ta' l-operaturi ekonomiċi huwa li tiġi żgurata l-effikaċità tal-liġi. Filfatt, jekk il-konsumaturi jżommu lura milli jagħmlu negozju ma' barra minn pajjiżhom, dan jiġri l-aktar minħabba l-biża' tagħhom li ma jkunux jistgħu japplikaw id-drittijiet tagħhom f'każ ta' tilwim. Huwa għalhekk ta' l-akbar importanza li jkun hemm implimentazzjoni u applikazzjoni aħjar. L-istrateġija leġiżlattiva L-għażla ta' l-istrateġija mħallta Għal ragunijiet ta' kjarifika u ta' konsistenza jeħtieġ li jiġi adottat qafas ġuridiku orizzontali li fih jinġabru flimkien il-kwistjonijiet komuni rigward il-protezzjoni tal-konsumatur. Dan l-istrument orizzontali jkollu wkoll il-vantaġġ tal-flessibilità: sabiex jiġu ffaċċjati kundizzjonijiet ġodda tas-suq ikun aktar sempliċi u eħfef li ssir reviżjoni ta' dan l-istrument uniku milli ta' għadd ta' direttivi flimkien. Madankollu, ċerti kwistjonijiet xorta jibqgħu settorjali u ma jistgħux jaqgħu taħt strument komuni. F'dan il-każ allura jkun meħtieġa li tinżamm strateġija vertikali. Għalhekk, ir-rapporteur qiegħda tirrakkomanda li għandu jkun hemm strateġija mħallta. Il-kamp ta' applikazzjoni ta' l-istrument orizzontali Ir-rapporteur taħseb li l-istrument orizzontali għandu jkun applikat bl-aktar mod wiesa' għall-kuntratti kollha tal-konsumaturi, kemm rigward tranżazzjonijiet nazzjonali kif ukoll dawk tranżnazzjonali. Filfatt, li jiġu imposti fuq il-konsumatur arranġamenti legali differenti skond it-tip ta' tranżazzjoni li tkun, imur kontra l-iskop tar-reviżjoni billi jiddaħħal element ġdid ta' kumplessità. Il-livell ta' l-armonizzazzjoni Attwalment, il-leġiżlazzjoni Komunitarja dwar il-protezzjoni tal-konsumatur timxi fuq il-prinċipju ta' armonizzazzjoni minima, li jippermetti lill-Istati Membri li jimponu livelli ta' protezzjoni aktar għoljin minn dawk previsti mid-direttivi. Ma hu bl-ebda mod aċċettabli li konsumatur jirrinunċja għal regola ta' protezzjoni li kien igawdi sa issa. Barra minn hekk, il-benefiċċji ta' l-armonizzazzjoni massima għadhom ma ġewx ippruvati. Filfatt, l-adozzjoni l-aktar riċenti tad-direttiva "prattiki kummerċjali mhux leali", li hija l-uniku eżempju ta' dan it-tip ta' armonizzazzjoni, għadha ma offritx biżżejjed riżultati biex tikkostitwixxi strument utli ta' evalwazzjoni. Huwa għalhekk li r-rapporteur tipproponi li jkun hemm strateġija mħallta. L-istrument orizzontali jkun ibbażat fuq armonizzazzjoni massima, filwaqt li l-istrumenti settorjali jibqgħu bbażati fuq il-prinċipju ta' armonizzazzjoni minima, b'eċċezzjoni għal dawk id-direttivi li diġà ġew adottati għal raġunijiet ta' armonizzazzjoni massima, bħalma hi d-direttiva dwar il-prattiki kummerċjali mhux leali; Għall-bidu, jista' jiġi deċiż li wieħed jimxi b'pass "meqjus" billi jillimita ruħu għal suġġetti li fuqu jinkiseb kunsens reali, kemm għaliex dan jikkorrispondi ma' xi bżonn oġġettiv tas-suq, kemm għaliex ma jkunx hemm diverenza reali bejn il-liġijiet nazzjonali. Din l-istrateġija twassal inevitabilment għall-kwistjoni tas-sistema legali applikabbli għas-settur li mhux kompletament armonizzat. Fl-interess tal-protezzjoni tal-konsumatur, ir-rapporteur tipproponi din il-formulazzjoni ta' test: "mingħajr ħsara għall-applikazzjoni ta' konvenzjionuijiet internazzjonali rigward kunflitt bejn il-liġijiet, u b'mod partikulari tal-Konvenzjoni Ruma I, il-konsumatur għandu jibbenefika mid-dispożizzjonijiet obbligatorji tal-liġi tal-post ta' residenza abitwali tiegħu." III: Il-kontenut ta' l-istrument orizzontali Definizzjonijiet ta' konsumatur u ta' professjonist Ir-rapporteur tagħkom tipproponi li tidħol din id-definizzjoni ta' konsumatur: persuna fiżika li topera għal skopijiet li ma jidħlul fil-qafs ta' l-attività professjonali tagħha. Filfatt, l-esklużjoni sistematika ta' persuni legali minn din id-definizzjoni hija ġustifikata mill-miri mistqarra ta' kjarifika. Jeħtieġ li jiġu adottati kriterji kemm jista' jkun oġġettivi: id-"daqs" ta' l-intrapriża huwa kunċett li faċli jiġi interpretat b'modi differenti. Ir-rapporteur tippreferi l-istrateġija negattiva ta' l-għan aħħari ta' ftehima, billi dan jidher li huwa l-aktar prevalenti, kemm fil-liġi Komunitarja kif ukoll fil-liġijiet nazzjonali. Billi l-konsumatur ma jkunx protett ħlief meta jagħmel kuntratt ma' professjonist, ir-rapporteur jipproponi definizzjoni sempliċi u ċara ta' dan il-kunċett u li titwaqqaf il-multipliċità ta' termini użati (bejjiegħ, fornitur, distributur). Għal dan l-iskop mhux meħtieġ li jkun hemm distinzjoni bejn in-natura ta' l-attività li qed tiġi eżerċitata (kummerċjali, artiġjanali, liberali) peress li jkun biżżejjed li din l-attività tkun qed tiġi ppratikata bħala professjoni. Huwa ovvju li l-professjonist jista' jkun kemm persuna fiżika u kemm legali. Barra minn hekk, ir-rapporteur iqis li kuntratti privati bejn individwi għandhom jitqiesu bħala kuntratti bejn konsumaturi meta wieħed mill-kontraenti jaġixxi permezz ta' intermedjarju professjonist. Filfatt, meta individwu jitlob l-għajnuna ta' rappreżentant professjonist bl-iskop li jibbenefika mill-kompetenzi tekniċi u legali tiegħu, huwa loġiku li l-parti kontraenti l-oħra jkollha l-protezzjoni daqs li kieku qed tagħmel kuntratt ma' professjonist. Il-klawsoli abbużivi Il-kamp ta' applikazzjoni Fil-preżent, id-dispożizzjonijiet rigward klawsoli abbużivi fil-kuntratti ma japplikawx ħlief għal klawsoli li ma jkunux ġew negozjati individwalment. Ir-rapporteur iqis li f'ċerti każi jista' jkun meħtieġ li l-konsumatur jiġi protett ukoll fi klawsoli li jkunu ġew negozjati individwalment. Filwaqt li l-prinċipju tal-libertà kuntrattwali għandu jibqa', il-konsumatur madanakollu mhux dejjem ikun kapaċi jqis l-implikazzjonijiet ta' l-impenji li jieħu ma' professjonist li jkun mogħni b'kompetenzi tekniċi. Il-lista mehmuża ma' din id-Direttiva hija ta' natura purament indikattiva u tista' tiġi interpretata b'mod differenti mill-Istati Membri. Sabiex tissaħħaħ il-fiduċja tal-konsumaturi fis-suq intern ir-rapporteur tipproponi li jitwaqqaf mekkaniżmu flessibli li jipprovdi aktar protezzjoni: - klawsoli pprojbiti; lista qasira li tiġbor klawsoli karatteritiċi ta' l-akbar żbilanċji. - klawsoli li jistgħu jitqiesu abbużivi: lista ta' klawsoli li l-professjonist ikollu l-possibilità li juri li mhumiex abbużi. - klawsoli oħra: kull klawsola oħra li l-konsumatur ikollu l-possibilità li juri li hija abbużiva permezz ta' proċedura legali. L-ambitu ta' l-evalwazzjoni ta' natura abbużiva Ir-rapporteur jirrakkomanda l-estensjoni ta' l-evalwazzjoni tan-natura abbużiva għall-klawsoli ċentrali kollha ta' kuntratt, inklużi dawk li jolqtu l-iskop prinċipali tal-kuntratt u l-istima tal-prezz. Filfatt, ċerti kuntratti ta' assikurazzjoni pereżempju jinvolvu klawsoli li jeskludu garanziji li n-natura abbużiva tagħhom tista' tiġi evitata minħabba d-dispożizzjonijiet attwali, għaliex hija din il-garanzija li filfatt tikkostitwixxi l-iskop tal-kuntratt. Id-dritt għall-irtirar Tul u modalità tal-kalkolu tal-perjodu Ir-rapporteur tipproponi metodu uniformi għall-ikkalkular ta' l-iskadenza u tippreferi kkalkular kalendarju (li jinkludi l-ġranet ta' festi pubbliċi, b'kunsiderazzjoni tal-fatt li dawn jistgħu jkunu differenti skond l-Istati Membri.) Jaqbel ukoll li tiġi ffissata b'mod mhux ekwivoku minn meta jibda jgħodd il-perjodu. Ir-rapporteur tipproponi li dan il-bidu jiġi ffissat għal dak il-mument meta l-konsumatur ikun kapaċi jagħti l-kunsens ħieles u infurmat tiegħu, jiġifieri meta jkollu l-merkanzija f'idejh. Mill-banda l-oħra, ir-rapporteur tqis li t-tul tal-perjodu ma jidhirx li jista' jkun l-istess għal kulħadd. L-Istati Membri f'dan ir-rigward għandhom użanzi differenti li huma jistqarru li huma marbutin bihom. Barra minn hekk, it-tul tal-perjodu jirreferi għal skopijiet differenti li bla dubju jiġġustifkaw it-tul varjabbli. Rigward bejgħ mhux fuq il-post (distance selling), dan jirrigwarda l-fatt li l-konsumatur irid jiddeċiedi dwar oġġett li ma kienx f'idejh meta għamel il-kuntratt, filwaqt li fil-każ ta' bejgħ fuq l-għatba tal-bieb dan jirrigwarda d-dritt tiegħu li jirtira deċiżjoni li setgħet ittieħdet bil-għaġla. Il-modalità ta' l-eżerċitar ta' dan id-dritt Hemm metodi differenti ħafna bejn l-Istati Membri u bejn id-direttivi (sempliċiment bil-miktub, b'ittra rreġistrata, bir-ritorn tal-merkanzija). Barra minn hekk, qed ikun hemm tendenza li jiġu żviluppati ċerti prattiki li jfixklu l-eżerċitar tad-dritt għall-irtirar (l-obbligu li l-ewwel jinkiseb numru għar-ritorn qabel ma' oġġett jintbagħat lura, l-obbligu li jintbagħat lura fl-ippakkjar oriġinali mhux mittiefes, eċċ.). Fl-aħħarnett, l-iżvilupp tat-teknoloġiji ġodda jiġġustifikaw li l-fatt li tintbagħat sempliċi ittra elettronika għandu jkun biżżejjed biex issir notifika ta' l-irtirar. Fl-opinjoni tar-rapporteur, il-fiduċja tal-konsumatur fis-suq intern tissaħħaħ bil-qawwi jekk l-istrument orizzontali jipprevedi li konsumatur ikun jista' juża kull mezz disponibbli biex jirtira, filwaqt li jibqa' responsabbli biex iġib prova ta' l-irtirat mill-kuntratt. Bejgħ ta' oġġetti ta' konsum Definizzjoni tal-kunċett ta' twassil għad-destinazzjoni u t-trasferibilità tar-riskju Fil-preżent, il-kwistjoni dwar min jassumi r-riskju u l-ispiża tad-deterjorazzjoni ta' oġġetti mibjugħin hija regolata b'modi differenti fl-Istati Membri. F'uħud ir-riskju jaqa' taħt ir-responsabilità ta' min jixtri hekk kif isir il-kuntratt, waqt li f'oħrajn it-trasferiment tar-riskju jsir meta prodott jitwassal fid-destinazzjoni. Ir-rapporteur tipproponi li dawn iż-żewġ kwistjonijiet jiġu inklużi flimkien fl-istrument orizzontali. Sabiex il-konsumatur jingħata protezzjoni adegwata, ir-rapporteur iqis li bit-twassil fid-destinazzjoni għandu jiġi mifhum dak il-mument meta l-konsumatur ikollu l-pussess materjali tal-merkanzija, sakemm il-kontraenti ma jkunux ftiehmu mod ieħor. Involviment dirett tar-risponsabilità tal-produttur f'każ ta' kundizzjoni difettuża Ir-rapporteur iqis li mhux relevanti li tiġi inkluża fl-istrument orizzontali r-responsabilità diretta tal-produtturi għal nuqqas ta' konformità; Filfatt, kien hemm traspożizzjoni riċenti ħafna f'certi Stati Membri tad-direttiva rigward ċerti aspetti tal-bejgħ u ta' garanzija fuq oġġetti għall-konsum u għad m'hemmx ir-riżultati neċessarji biex jitqiesu emendi eventwali. Barra minn hekk, l-introduzzjoni tar-rEsponsabilità diretta tal-produtttur tidher li tkun qed tqajjem għadd ta' diffikultajiet legali li whud minnhom jaqgħu taħt il-liġi tal-kuntratti ( bħalma hija l-evalwazzjoni mill-ġdid ta' l-effett relattiv tal-kuntratti - (privity of contracts)). OPINJONI tal-Kumitat ghall-Affarijiet Ekonomici u Monetarji għall-Kumitat għas-Suq Intern u l-Ħarsien tal-Konsumatur dwar il-Green Paper dwar ir-Reviżjoni ta' l-Acquis tal-Konsumatur rapporteur għal opinjoni: SUĠĠERIMENTI Il-Kumitat għall-Affarijiet Ekonomiċi u Monetarji jistieden lill-Kumitat għas-Suq Intern u l-Ħarsien tal-Konsumatur, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jappoġġja ħafna r-reviżjoni ta' l-acquis tal-konsumatur, li jikkunsidrah ta' importanza kbira ħafna għat-titjib ta' l-iffunzjonar tas-suq intern, għall-attirazzjoni ta' l-investiment u biex jintlaħqu tkabbir u impjieg sostenibbli skond l-Istrateġija ta' Liżbona riveduta; Ifakkar li din l-opinjoni għandha x'taqsam l-iktar ma' l-aspetti tal-konsumatur tas-settur tas-servizzi finanzjarji u ta' l-investiment dirett; Jenfasizza li r-reviżjoni ta' l-acquis tal-konsumatur trid issir bil-parteċipazzjoni tal-partijiet interessati, skond il-prinċipji ta' tmexxija tajba; jenfasizza li fil-qasam finanzjarju, dawn li ġejjin huma ta' importanza partikulari għat-titjib ta' l-affidabilità u ta' l-iffunzjonar tas-suq intern: – it-tfassil ta' rapport annwali dwar l-ilmenti u l-klejms mill-utilizzaturi f'dan il-qasam, – it-twettiq ta' programmi edukattivi u ta' programmi li jippromwovu l-litteriżmu finanzjarja; Jenfasizza l-importanza li jkun hemm direttiva ta' l-acquis tal-konsumatur li tiffunzjona; juri dispjaċir għall-fatt li d-Direttiva tal-Kunsill 87/102/KEE tat-22 ta' Diċembru 1986 dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi ta' l-Istati Membri rigward il-kreditu tal-konsumatur naqset milli tilħaq sistema armonizzata fil-livell ta' UE; Jappoġġja approċċ ibbażat fuq prinċipji aktar milli approċċ preskrittiv; jesprimi l-ħtieġa li ssir evalwazzjoni sabiex ikun magħruf f'liema ċirkustanzi approċċ orizzontali jippermetti t-tfassil partikulari tal-leġiżlazzjoni speċifika għas-settur, biex b'hekk ikun rifless ir-riskju proprju għall-konsumaturi; jemmen li regoli speċjali għall-protezzjoni tal-konsumatur fis-settur tas-servizzi finanzjarji għandhom jiġu applikati, jekk ikun xieraq, skond regoli ġenerali u skond il-Green Paper dwar is-Servizzi Finanzjarji għall-Konsumatur fis-Suq Waħdieni ( COM(2007)0226 ) li ġiet ippubblikata dan l-aħħar; madanakollu jenfasizza li meta titfassal jew tiġi riveduta leġiżlazzjoni, għandha titqies il-promozzjoni ta' approċċ integrat, komprensiv u sistematiku li jkun konsistenti ma' l-acquis tal-konsumatur u li jkun fuq l-istess linji tal-prinċipji ta' regolamentazzjoni aħjar; Jiġbed l-attenzjoni li l-implimentazzjoni tar-regoli MiFID ser iġibu livell ogħla ta' protezzjoni tal-konsumatur għall-investituri żgħir individwali fl-UE; Jilqa' b'sodisfazzjon l-intenzjoni tal-Kummissjoni biex tissimplifika u timmodernizza l-qafas leġiżlattiv eżistenti biex b'hekk ikun iffaċilitat il-kummerċ transkonfinali, ikun promoss l-investiment u tissaħħaħ il-kunfidenza tal-konsumatur; Jilqa' b'sodisfazzjon l-ambizzjoni tal-Kummissjoni biex tissimplifika u timmodernizza l-acquis tal-konsumatur eżistenti biex b'hekk ikun iffaċilitat il-kummerċ transkonfinali u tissaħħaħ il-kunfidenza tal-konsumatur; Jikkunsidra li s-servizzi finanzjarji jsofru minn diskrepanzi bejn regoli eżistenti, partikularment minħabba l-fatt li f'ħafna każi, ir-regoli fis-seħħ ma jissodisfawx il-ħtiġijiet prattiċi tan-negozji u tal-konsumaturi; jappoġġa r-reviżjoni ta' dawn ir-regoli bl-għan li jinħolqu regoli konsistenti, li jkun jiftiehmu b'mod faċli u li jkunu maniġabbli f'livell kwalitattiv għoli ta' protezzjoni tal-konsumatur; b'rabta ma' dan, huwa partikolarment favur li jinġabru r-regoli ta' natura teknika ta' sinifikat transsettorjali – jiġifieri, id-definizzjonijiet, l-obbligi relatati ma' l-infurmar qabel kuntratt u l-modalitajiet għad-dritt ta' l-irtirar mill-kuntratt – fi strument orizzontali, filwaqt li r-regoli korrispondenti għandhom ikunu definittivi; jenfasizza li kull proposta għal reviżjoni tar-regoli ta' protezzjoni tal-konsumatur teħtieġ analiżi rigward l-ispejjeż u l-benefiċċji; Jiġbed l-attenzjoni li, billi l-bejgħ ta' prodotti ta' investiment bħall-UCITS jew bħall-assikurazzjoni fuq il-ħajja jista' jkun transkonfinali, ikun baqa' kwistjonijiet rigward servizzi bankarji klassiċi ġenerali, bħall-kreditu fuq l-ipoteka, il-kreditu tal-konsumatur u l-kontijiet bankarji; Ifakkar li fid-dawl tar-rapport finali u tar-Rakkomandazzjonijiet tal-Kumitat Temporanju għall-Inkjesta dwar il-Kriżi ta' l-Equitable Life Assurance Society, li la l-konsumaturi u lanqas dawk li joffru s-servizz, mhux dejjem ikunu jistgħu jiddeterminaw liema reġim legali huwa applikabbli għal kull aspett ta' l-attaivitajiet tagħhom, jiġifieri, jekk għandhiex tapplika l-liġi ċivili jew ir-reġim regolatorju tal-pajjiż ospitanti jew tal-pajjiż ta' l-oriġini; Jitlob lill-Kummissjoni biex tiddefinixxi b'mod ċar l-interazzjoni bejn l-istrumenti tal-liġi internazzjonali privata u l-istrumenti tas-suq intern bl-intenzjoni li ma jitħalla l-ebda dubju dwar meta tkun tapplika l-leġiżlazzjoni jew ir-regolament tal-pajjiż ta' l-oriġini jew tal-pajjiż ospitanti, u bl-intenzjoni li fir-reġim ma jitħalla l-ebda nuqqas ta' responsabilità applikabbli għal min joffri s-servizzi; Ifakkar fid-diskussjoni dwar riparazzjoni kollettiva u jemmen li din tixirqilha aktar konsiderazzjoni, minkejja differenzi nazzjonali fit-tħaddim tar-regoli tan-negozju; jitlob lill-Kummissjoni biex tressaq evalwazzjoni xjentifika u legali tar-riparazzjoni kollettiva; Jappoġġja l-inizjattivi attwali tal-Kummissjoni u dawk li għandha ppjanati għall-edukazzjoni tal-konsumaturi; huwa ta' l-opinjoni li jista' jsir ħafna aktar permezz ta' koperazzjoni bejn il-gvernijiet u s-settur tan-negozju sabiex tiġi promossa d-dispożizzjoni ta' taħriġ ta' kwalità għolja fis-settur finanzjarju sabiex jiżdiedu l-litteriżmu finanzjarju, il-kwalità tal-prodotti u l-leġittimità tas-settur kollu tiegħu; jilqa' b'sodisfazzjon l-istudju kkummissjonat fuq inizjattivi favur il-litteriżmu finanzjarju ġenerali fl-UE, liema riżultati huma ppjanati għall-aħħar ta' l-2007; Jinkoraġġixxi lill-industrija biex tilħaq ftehim dwar sett ta' prinċipji dwar żvelar u timxi fuqhom, biex b'hekk tiġi pprovduta l-informazzjoni relevanti għall-investitur żgħir individwali fuq prodott finanzjarju ta' l-istess kalibru; Jistieden lill-Istati Membri kollha biex jimplimentaw id-Direttiva 2002/65/KE tal-Parlament Ewropew u tal-Kunsill tat-23 ta' Settembru 2002 rigward il-kummerċjalizzazzjoni mill-bogħod ta' servizzi finanzjarji għall-konsumatur b'mod koerenti, sabiex tiżdied il-kunfidenza tal-konsumatur fi prodotti ta' servizzi finanzjarji transkonfinali. PROĊEDURA Green Paper dwar ir-Reviżjoni ta' l-Acquis tal-Konsumatur Numru tal-proċedura Kumitat responsabbli Opinjoni mogħtija minn Data tat-tħabbir fis-seduta plenajra Rapporteur għal opinjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali OPINJONI tal-Kumitat ghall-Affarijiet Legali għall-Kumitat għas-Suq Intern u l-Ħarsien tal-Konsumatur dwar il-Green Paper dwar ir-Reviżjoni ta' l-Acquis tal-Konsumatur rapporteur għal opinjoni: SUĠĠERIMENTI Il-Kumitat għall-Affarijiet Legali jistieden lill-Kumitat għall-Kummerċ Internazzjonali, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: Jilqa' b'sodisfazzjon il-Green Paper tal-Kummissjoni dwar ir-Reviżjoni ta' l-Acquis tal-Konsumatur, b'mod partikulari l-għan iddikjarat ta' l-immodernizzar, is-simplifikar u t-titjib ta' l-iskema regolatorja għall-professjonisti u l-konsumaturi; Jinsisti dwar ir-rabta bejn din ir-Reviżjoni, li se tittratta l-kuntratti tal-konsumatur, u l-ħidma li qed issir fuq il-liġi dwar il-kuntratti b'mod ġenerali fi ħdan il-proċess kontinwu biex jinkiseb Qafas ta' Referenza għal-Liġi Ewropea dwar il-Kuntratti (CFR) u għalhekk jenfasizza li din ir-Reviżjoni u l-ħidma fuq is-CFR għandhom jipprogressaw b'mod komplementarju filwaqt li jiġi rikonoxxut li l-kisba ta' din ir-rabta m'għandix timpedixxi jew iddawwem il-proċess attwali tar-Reviżjoni; Jemmen li huwa essenzjali li jkun hemm idea ġenerali ċara ta' kif is-sistemi varji legali u regolatorji li jaffettwaw l-attivitajiet legali kummerċjali u tal-konsumatur fuq livell ta' l-UE jinteraġixxu u jiffunzjonaw flimkien, b'mod speċjali r-relazzjoni bejn kwalunkwe strument li joħroġ minn din ir-Reviżjoni u dawk li jittrattaw il-kunflitt tar-regoli tal-liġi (Ruma I u Ruma II) u oħrajn ibbażati fuq il-prinċipju tal-pajjiż ta' oriġini (eż. id-Direttiva 2000/31/KE tal-Parlament Ewropew u tal-Kunsill tat-8 ta' Ġunju 2000, dwar ċerti aspetti legali tas-servizzi tas-soċjetà ta' l-informatika, b'mod partikulari l-kummerċ elettroniku, fis-Suq Intern ("id-Direttiva dwar il-Kummerċ Elettroniku")); Jemmen li huwa essenzjali li l-leġiżlatur Komunitarju jieħu azzjoni biex jelimina kwalunkwe inkonsistenza li teżisti bejn id-direttivi tal-konsumatur li qed jiġu reveduti; Ifakkar li l-armonizzazzjoni għandha twassal għal livell kumparabbli ta' protezzjoni tal-konsumatur fl-Istati Membri kollha mingħajr ma jiġu armonizzati bla bżonn id-dispożizzjonijiet nazzjonali kollha; Jissuġġerixxi li d-direttivi settorjali jkunu bbażati fuq il-prinċipju ta' armonizzazzjoni minima, mingħajr ma tiġi eskluża l-possibilità ta' armonizzazzjoni sħiħa mmirata fir-rigward ta' ċerti dispożizzjonijiet li jkunu differenzjati b'mod ċar; Jilqa' b'sodisfazzjon il-proposta tal-Kummissjoni għal strument orizzontali u jirrikonoxxi l-vantaġġi possibbli ta' dik li xi wħud qed isejħu Direttiva bażika 'għad-Drittijiet tal-Konsumatur'; jibqa' mħasseb dwar il-livell ta' armonizzazzjoni massima li kwalunkwe approċċ bħal dan jista' jwassal għalih, u dwar it-telf li jista' jirriżulta ta' ċerti drittijiet nazzjonali; Jissuġġerixxi li d-dispożizzjonijiet trasversali ta' l-istrument orizzontali għandhom ikunu bbażati fuq il-prinċipju ta' l-armonizzazzjoni sħiħa mmirata, sabiex tiġi żgurata koerenza legali; Jirrakkomanda, fir-rgward ta' l-oqsma mhux armonizzati fil-qasam ikkoordinat, biex jiġi applikat il-prinċipju tas-suq intern ta' rikonoxximent reċiproku billi tiġi inkluża klawsola tas-suq intern; din il-klawsola tas-suq intern tippermetti l-applikazzjoni tal-liġi ta' l-operatur ekonomiku jekk il-liġi tal-konsumatur applikabbli tkun tipprevedi regoli aktar stretti u tkun timponi ostaklu mhux ġustifikat għas-suq intern, fejn ostaklu mhux ġustifikat huwa wieħed li ma jkunx ġustifikat minħabba raġunijiet ta' politika pubblika jew sigurtà pubblika, jew inkella minħabba l-protezzjoni tas-saħħa pubblika jew il-ħarsien ta' l-ambjent; jiddikjara li, għal dawk l-oqsma li ma jaqgħux fi ħdan il-qasam ikkoordinat, il-konsumaturi se jibbenefikaw mid-dispożizzjonijiet obbligatorji tal-leġiżlazzjoni tar-residenza abitwali tagħhom kif previst, b'mod partikulari, mill-Konvenzjoni ta' Ruma tad-19 ta' Ġunju 1980 dwar il-liġi applikabbli għall-obbligi kuntrattwali; Jinnota li l-Anness 1 tal-Green Paper jinkludi, fil-punti 4 u 5, lista estensiva ta' kwistjonijiet kuntrattwali legali relevanti għall-kuntratti tal-konsumatur, li xi wħud minn dawn il-kwistjonijiet diġa saru parti mill-ħidma fuq is-CFR u li ħafna minnhom huma ta' natura 'politika' għolja, u li kieku hemm kwalunkwe regola ġenerali biex isiru parti minn strument armonizzat fuq livell ta' l-UE, ikun hemm il-ħtieġa ta' dibattitu (inkluż dak pubbliku) u kunsiderazzjoni estensivi; Jikkunsidra li kemm il-fiduċja tal-konsumatur u kif ukoll il-kummerċ transkonfinali jistgħu jiġu mgħejjuna permezz ta' l-iżvilupp ta' sistema ta' 'bandiera blu' li tippermetti lill-partijiet biex jagħżlu wieħed minn numru ta' termini standard u kundizzjonijiet ta' negozju possibbli approvati mill-UE, u jikkunsidra wkoll li jista' jiġi direzzjonat aktar sforz lejn soluzzjonijiet prattiċi ta' dan it-tip. PROĊEDURA Green Paper dwar ir-Reviżjoni ta' l-Acquis tal-Konsumatur Numru tal-proċedura Kumitat responsabbli Opinjoni mogħtija minn Data tat-tħabbir fis-seduta plenajra Rapporteur għal opinjoni Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Membri preżenti għall-votazzjoni finali Bert Doorn, Cristian Dumitrescu, Giuseppe Gargani, Lidia Joanna Geringer de Oedenberg, Othmar Karas, Piia-Noora Kauppi, Klaus-Heiner Lehne, Manuel Medina Ortega, Hartmut Nassauer, Francesco Enrico Speroni Sostitut(i) preżenti għall-votazzjoni finali PROĊEDURA Green Paper dwar ir-Reviżjoni ta' l-Acquis tal-Konsumatur Numru tal-proċedura Kumitat responsabbli Data tat-tħabbir fis-seduta plenajra Kumitat(i) mitlub(a) jagħti/u opinjoni Data tat-tħabbir fis-seduta plenajra Opinjoni mogħtija minn Data tad-deċiżjoni Rapporteur Data tal-ħatra Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali
Extracted from 15475799__REPORT__A6-2007-0281__MT.txt